VZOREC POGODBE

ZA DOBAVO OPREME

sklenjena med:

Univerzitetnim kliničnim centrom Maribor, Ljubljanska ulica 5, 2000 Maribor, ki ga zastopa direktor UKC, prof. dr. Anton CRNJAC, dr. med., višji svetnik (v nadaljevanju: kupec), identifikacijska številka kupca za DDV: SI 56644817, matična številka kupca: 5054150000

in gospodarskim subjektom:

………………………………………...........……………………….…………..........….…………….., ki ga zastopa direktor ………………………………………………………………………..…………(v nadaljevanju: prodajalec), identifikacijska številka prodajalca za DDV: ………………………., matična številka prodajalca: ………………………..

1. **UVODNE DOLOČBE**
2. **člen**

Kupec in prodajalec ugotavljata, da je kupec v skladu s 40. členom Zakona o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570) in [14/18](http://www.uradni-list.si/1/objava.jsp?sop=2018-01-0588); v nadaljevanju ZJN-3) izvedel javno naročilo po odprtem postopku za blago: Nabava RTG aparatov, objavljeno na portalu javnih naročil, datum objave 24. 8. 2021, številka objave JN005783/2021-B01 in v Uradnem listu EU, datum objave 25. 8. 2021, številka objave 2021/S 164-430646.

1. **PREDMET POGODBE**
2. **člen**

Predmet te pogodbe jedobava dveh RTG aparatov za slikanje skeleta (v nadaljevanju: oprema), opredeljenega v prodajalčevi ponudbi s predračunom, št.      , z dne       (v nadaljevanju: ponudba), s katero se je prodajalec prijavil na javno naročilo iz 1. člena te pogodbe.

Ponudba in dokumentacija v zvezi z oddajo javnega naročila sta sestavni del te pogodbe.

1. **člen**

Predmet te pogodbe je tudi:

* demontaža obstoječe opreme in odvoz,
* dostava in kompletna montaža ponujene opreme z vsemi potrebnimi nosilnimi elementi, stropno konstrukcijo in pritrdilnim materialom za montažo,
* izvedba vseh ostalih potrebnih del in dobava vsega ostalega potrebnega materiala za zagotovitev funkcionalnega delovanja opreme, da se doseže pogoj »ključ v roke«,
* zagon in preizkus delovanja ponujene opreme,
* šolanje oz. usposabljanje strokovnega osebja kupca za pravilno in varno uporabo opreme, ki bo potekalo v prostorih kupca, pri čemer naj bo trajanje usposabljanja vsaj 2 dni,
* brezplačna nadgradnja oz. posodobitev nameščene programske opreme v času garancijske dobe,
* odprava vseh napak v garancijskem roku,
* Izdelava projektne dokumentacije (PZI, PID) umestitve opreme v prostor.

V kolikor potrebuje prodajalec za umestitev aparata (opreme) v prostor projektno dokumentacijo, jo na svoje stroške izdela sam.

Izvajalec bo izvedel tudi vsa intelektualna, fizična in druga organizacijska oziroma strokovna dela, ki so potrebna za izvedbo in predajo predmeta pogodbe, ne glede na to, ali so ta dela izrecno navedena v pogodbi ali ne, ob smiselni uporabi določila »ključ v roke« (659. člen OZ).

Izvajalec se zavezuje dobaviti vso opremo in izvesti vsa dela, ki so predmet te pogodbe na način, ki bo zagotavljal takojšnjo brezhibno in zakonito delovanje.

1. **ROK DOBAVE, PRIMOPREDAJA OPREME, GARANCIJSKI ROK, POGODBENA KAZEN, ODŠKODNINA**
2. **člen**

Prodajalec bo kupcu predal opremo v takojšnjo celovito uporabo ter izvedel šolanje iz 3. člena te pogodbe najkasneje do 22. 11. 2021.

Rok izvedbe iz prvega odstavka tega člena predstavlja skrajni rok izpolnitve pogodbenih obveznosti. V kolikor prodajalec ne bo dobavil opreme, ter izvedel šolanja v roku iz prvega odstavka tega člena, se pogodba v skladu s 104. členom OZ šteje za razvezano po samem zakonu. V navedenem primeru kupec ne prevzema nobene odškodninske odgovornosti do prodajalca.

Prodajalec se zavezuje, da bo pred dostavo opreme kontaktiral pooblaščenega predstavnika kupca in se z njim dogovoril o času dostave opreme. Opremo je treba dostaviti, namestiti in montirati v prostore Radiološkega oddelka.

1. **člen**

O predaji in prevzemu opreme ter ugotovitve o njenem delovanju se sestavi primopredajni zapisnik, ki ga podpišeta pooblaščena predstavnika prodajalca in kupca.

Pooblaščeni predstavnik kupca je …………………………, tel. štev. ……………, e-naslov: ………………………….

Pooblaščeni predstavnik prodajalca je      , tel. štev.      , e-naslov:

Ob podpisu primopredajnega zapisnika bo prodajalec kupcu izročil še:

1. Tehnično dokumentacijo v slovenskem, nemškem ali angleškem jeziku;
2. Navodila za uporabo v slovenskem in angleškem jeziku;
3. Navodila za obratovanje in vzdrževanje v slovenskem ali angleškem jeziku;
4. Garancijske liste proizvajalca oz. prodajalca opreme.
5. **člen**

Za dobavljeno in montirano opremo iz te pogodbe zagotavlja prodajalec kupcu vsaj 12-mesečno garancijo.

Garancijski roki začno teči z dnem podpisa primopredajnega zapisnika obeh pogodbenih strank oz. njunih pooblaščenih predstavnikov.

1. **POGODBENA VREDNOST IN PLAČILNI POGOJI**
2. **člen**

Kupec se obvezuje plačati kupnino v vrednosti ……………………… EUR brez DDV oz. ……………………. EUR z DDV, v roku 60 dni od datuma prejema pravilno izstavljenega računa po podpisu primopredajnega zapisnika, na transakcijski račun prodajalca št.      pri banki

V znesku za plačilo so zajeti vsi stroški vezani na predmet pogodbe iz 2. člena (carinski, prevozni, špediterski, montaže, zagona, šolanja, vzdrževanja v času garancijske dobe, izvedbe kontrolnih pregledov v času garancijske dobe, v kolikor so le-ti s strani proizvajalca zahtevani, odprave vseh napak v garancijskem roku ter morebitni drugi stroški), popusti in rabati.

Pogodbena vrednost (vrednost za plačilo) je definirana ob smiselni uporabi določila »ključ v roke« (659. člen OZ), kar pomeni, da kasnejši odmiki od ponudbene – pogodbene vrednosti niso možni.

Z dnem obojestranskega podpisa primopredajnega zapisnika je oprema prevzeta. Osnova za izstavitev računa je obojestransko podpisan primopredajni zapisnik za celotno opremo.

Prodajalec se zavezuje, da bo izstavil račun najkasneje do 23. 11. 2021.

V primeru spremembe zakona, ki ureja davek na dodano vrednost, s katerim se spremeni davčna stopnja za opremo in dele, ki so predmet te pogodbe, se lahko v času trajanja pogodbe cene korigirajo izključno v višini nastale davčne spremembe.

Cene veljajo ddp UKC Maribor - razloženo in montirano v prostore Radiološkega oddelka.

Pogodbena vrednost je fiksna in velja do dokončanja vseh pogodbenih obveznosti.

V primeru zamude s plačilom bo kupec plačal prodajalcu zakonske zamudne obresti.

Prodajalec mora poslati kupcu račun izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. [77/16](http://www.uradni-list.si/1/objava.jsp?sop=2016-01-3228) in [47/19](http://www.uradni-list.si/1/objava.jsp?sop=2019-01-2291)).

1. **ODPRAVA NAPAK**
2. **člen**

Če kupec v garancijskem času ugotovi napako ali pomanjkljivost pri delovanju opreme ali katerega koli dela opreme, ali napake v zvezi z montažo, mora to nemudoma sporočiti prodajalcu ustno po telefonu in pisno po elektronski pošti. V pisnem sporočilu prijave napake je potrebno navesti: a) ime uporabnika in ime osebe, ki okvaro prijavlja, b) lokacijo naprave, c) vrsto in tip naprave v okvari, d) opis okvare.

Odzivni čas za prihod serviserja na lokacijo za popravilo opreme pri kupcu oz. odzivni čas za pričetek odprave napake na daljavo, je 24 ur od pisne prijave napake s strani kupca (na elektronski naslov, naveden v 5. členu te pogodbe). Napako mora odpraviti najkasneje v roku 72-ih ur od prejema pisnega obvestila o napaki,  sicer bo kupec popravilo naročil pri tretji osebi v breme prodajalca.

V primeru zamude z izvajanjem v predhodnem odstavku navedenih pogodbenih obveznosti bo prodajalec plačal kupcu pogodbeno kazen, ki bo odvisna od zamude, in sicer za vsak koledarski dan zamude roka za odpravo napake v višini 0,5 % od pogodbene vrednosti v EUR z DDV, vendar skupno največ v višini 10 % pogodbene vrednosti v EUR z DDV.

Če bo škoda, ki jo bo zaradi zamude utrpel naročnik večja od pogodbene kazni, ima pravico zahtevati razliko do polne odškodnine.

V primeru, da popravilo ne bo možno, bo prodajalec kupcu v čim krajšem možnem času oziroma najkasneje v roku 30-ih dni po preteku roka za odpravo napak, brezplačno nadomestil opremo oz. njene dele in okvarjene montažne dele po prodajalčevi ponudbi, sicer bo to storil kupec v breme prodajalca.

Novovgrajeni, montirani oziroma dobavljeni deli postanejo last kupca. Če nadomestna oprema oz. nadomestni montažni deli vsebujejo dele, ki niso bili zajeti v ponudbi iz 2. člena te pogodbe, in teh delov ni mogoče ločiti od okvarjene opreme oz. montažnih delov brez škode za njihovo funkcioniranje, bo prodajalec takšne dele prepustil kupcu v trajno last brezplačno oz. jih bo brez škode za kupca odmontiral kasneje na svoje stroške.

V primerih iz predhodnih odstavkov tega člena pričnejo teči novi garancijski roki, in sicer pri zamenjavi opreme ali bistvenem popravilu opreme od dneva vrnitve oziroma zamenjave popravljene stvari. Če je bil zamenjan ali popravljen le kakšen del stvari, začnejo garancijski roki znova teči samo za ta del.

1. **člen**

Prodajalec se obvezuje, da bo izvajal servisiranje opreme izključno strokovno usposobljen serviser, ki ima pridobljeno potrdilo o usposobljenosti za servisiranje opreme izdano s strani proizvajalca. Kupec bo pred servisiranjem preveril ali ima serviser veljavno ustrezno potrdilo proizvajalca opreme.

V kolikor serviser usposobljenosti za servisiranje ne bo ustrezno izkazal, kupec izvajanje servisa ne bo dovolil; za morebitno zamudo (neupoštevanje odzivnih rokov, rokov za odpravo napak) pa bo v tem primeru odgovoren prodajalec in mu bo kupec zaračunal, skladno z določili tretjega odstavka 8. člena, pogodbeno kazen.

V kolikor bo prodajalec izvajal servisiranje opreme s serviserjem iz tujine in bo pri izvajanju servisne dejavnosti potrebna komunikacija v slovenskem jeziku, bo moral prevajanje v slovenski jezik na svoje stroške zagotoviti prodajalec.

1. **FINANČNA ZAVAROVANJA**
2. **člen**

Prodajalec mora najkasneje v desetih (10) dneh od prejema podpisanega primopredajnega zapisnika kupcu izročiti finančno zavarovanje (bančno garancijo ali kavcijsko zavarovanje) za odpravo napak v garancijskem obdobju v višini 5 % od pogodbene vrednosti v EUR z DDV iz 7. člena te pogodbe, ki ga lahko kupec uvnovči, če prodajalec ne bo izvrševal garancijskih obveznosti v rokih in na način, kot je opredeljeno v tej pogodbi.

Finančno zavarovanje za odpravo napak v garancijski dobi mora veljati še najmanj trideset (30) dni od dneva poteka garancije.

1. **PROTIKORUPCIJSKA KLAVZULA**
2. **člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. **KONČNE DOLOČBE**
2. **člen**

Prodajalec se s to pogodbo zavezuje, da bo z osebnimi podatki in občutljivimi osebnimi podatki, do katerih ima dostop, ravnal v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov), ter v skladu z veljavno zakonodajo, ki ureja varstvo osebnih podatkov.

1. **člen**

Kakršnekoli spremembe te pogodbe so možne le v enaki, t.j. pisni obliki, in le izjemoma, vedno pa ob soglasju obeh pogodbenih strank, vendar le te ne morejo biti v nasprotju z določili ZJN-3 in OZ.

1. **člen**

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Mariboru.

1. **člen**

Pogodba se sklepa pod odložnim pogojem in bo pričela veljati, če in ko bo imel kupec zagotovljena sredstva. V primeru zagotovitve sredstev bo kupec prodajalca o tem pisno obvestil.

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo kupec seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani prodajalca ali podizvajalca ali
* če bo kupec seznanjen, da je pristojni državni organ pri prodajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če prodajalec nastopa s podizvajalcem pa tudi, če zaradi ugotovljene kršitve pri podizvajalcu prodajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo kupec obvestil prodajalca.

Če kupec v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. **člen**

Pogodba v celoti (solidarno) zavezuje tudi morebitne vsakokratne pravne naslednike vsake od pogodbenih strank, kar velja zlasti tudi v primeru organizacijsko-statusnih ter lastninskih sprememb.

1. **člen**

Pogodba je napisana v dveh enakih izvodih, od katerih prejme vsaka od pogodbenih strank po en izvod.

Štev.: ………………..

V      , dne       V Mariboru, dne ………………

PRODAJALEC: KUPEC:

      Univerzitetni klinični center Maribor

Direktor: Direktor:

      prof. dr. Anton Crnjac, dr. med., višji svetnik